નીતિન પટેલે વધુમાં જણાવ્યું કે, રાજ્ય સરકારની મેડીકલ કોલેજોમાં એમ.બી.બી.એસ. પછી અભ્યાસ કરતા અને સેવાઓ આપતાં તબીબોને મદદરૂપ થવા રાજ્ય સરકાર દ્વારા આ નિર્ણય કરાયો છે. જેમાં અગાઉ જે દરો મળતા હતા તેવા મેડીકલ ઇન્ટર્ન ડોક્ટરોને રૂ.૧૦૭૮૦ ની જગ્યાએ રૂ.૧૩૦૦૦, ડે ન્ટલમાં રૂ.૯૪૬૯ ને બદલે રૂ.૧૨૦૦૦, ફિઝીયોથેરાપીમાં રૂ.૫૮૨૪ ના બદલે રૂ.૮૦૦૦ રૂપિયા અપાશે. એ જ રીતે મેડીકલ રેસીડેન્ટ ડીગ્રી ધારકોમાં પ્રથમ વર્ષના તબીબોને રૂ.૨૮૦૦૦ ના બદલે રૂ.૬૦૦૦૦, બીજા વર્ષ માટે રૂ.૪૨૪૮૦ ના બદલે રૂ.૬૧૦૦૦, ત્રીજા વર્ષ માટે રૂ.૪૩૫૧૦ ના બદલે રૂ.૬૨૫૦૦, ચોથા વર્ષના સીનીયર રેસીડેન્ટ માટે રૂ.૪૬૦૦૦ ના બદલે રૂ.૬૬૦૦૦ અને ક્લીનીકલ આસિસ્ટન્ટને રૂ.૪૩૫૧૦ ના બદલે રૂ.૬૬૦૦૦ ચુકવાશે.